8 noiembrie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din localitatea Călărași, județul Călărași:**

Ca urmare a unei avarii produse asupra sistemului de distribuție a gazelor naturale de către reprezentanții unei companii terțe ce efectuau o lucrare de săpătură mecanizată pe strada Policlinicii din localitatea Călărași, județul Călărași, pentru a pune în siguranță consumatorii, Distrigaz Sud Rețele **a fost nevoită să sisteze alimentarea cu gaze naturale în zona respectivă în data de 8 noiembrie 2023, începând cu ora 09:30**.

De această oprire sunt afectați un număr de **4.133 de clienți casnici și non-casnici** situați pe străzile Băraganului, Belșugului, Borcea, București, Constructorului, Dunărea, Dunării, Lalelelor, Mușețelului, Policlinicii și Știrbei Vodă din localitatea Călărași, județul Călărași.

Echipele Distrigaz Sud Rețele sunt la fața locului pentru a asigura remedierea avariei. Reluarea alimentării cu gaze naturale a clienților afectați se va face în cursul zilei de astăzi, **8 noiembrie 2023, în jurul orelor 17:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*